Ma kienx rapport skorrett, iżda mgħawweġ dak li rrapporta lid-deputat Nazzjonalista Maria Deguara tgħid li ż-żgħażagħ qed ixerrdu l-Covid-19. F'ruling, l-Ispeaker Anġlu Farrugia qal li Deguara qatt ma nislet dan il-kliem u li kien biss il-Ministru għal Għawdex Clint Camilleri li interpreta l-kliem tagħha b'dan il-mod. Il-ġimgħa li għaddiet, Deguara lmentat li One News kien skorrett fil-konfront tagħha meta rrapporta li kienet qalet li ż-żgħażagħ qed ixerrdu l-Covid. "Jien m'għedtx li ż-żgħażagħ qed ixerrdu l-virus" – Deguara Farrugia qara minn transkritt tad-diskors tagħha fejn stqarr li Deguara qalet li "l-perċentwali ta' Covid-19 fost iż-żgħażagħ qed jitla' sewwa. Naf li żdiedu sew wara l-attivitajiet tal-Milied u l-Ewwel tas-Sena". "Tħassru l-attivitajiet tal-Karnival imma dawn xorta se jitilgħu Għawdex. Naħseb li fuq il-vapur għandhom jagħtu l-indirizz ta' fejn joqogħdu". L-Ispeaker qal li Deguara m'għamlet l-ebda stqarrija kategorika li ż-żgħażagħ qed ixerrdu l-mard lill-vulnerabbli. Huwa qal li dik l-istqarrija ħarġet minn ħalq il-Ministru Camilleri li ġustament interpreta dak li kienet qed tgħid Deguara. Camilleri kien stqarr li donnu bl-argument tagħha, Deguara kienet qed tgħid li ż-żgħażagħ qed ixerrdu l-mard. "Jekk ma jitilgħux Għawdex għall-Karnival, se jmorru post ieħor" – Camilleri .td_uid_3_60100f0ceb5ec_rand.td-a-rec-img{text-align:left}.td_uid_3_60100f0ceb5ec_rand.td-a-rec-img img{margin:0 auto 0 0}